प्याज़ पर सरकार देगी 30 फीसदी सब्सिडी  
दिल्ली के लोगों को 30 हज़ार टन प्याज़ पर   20 फीसदी सब्सिडी मिलेगी और कारोबारियों को 10 फीसदी।
केंद्र सरकार ने तय किया है कि प्याज़ पर 30 फीसदी सब्सिडी देगी। यानि कि दिल्ली के लोगों को 30 हज़ार टन प्याज़ पर 20 फीसदी सब्सिडी मिलेगी और कारोबारियों को 10 फीसदी। अब उम्मीद जताई जा सकती है कि अगले दो से तीन दिनों में दिल्ली में प्याज़ के दाम सस्ते हो जाएंगे। नेफेड और एनसीसीएफ़ को प्याज़ पर सब्सिडी मिलेगी। हालांकि मदर डेयरी ने जब प्याज़ बेचने शुरू किए थे तब दाम में गिरावट देखी गई थी। लोग 40 रुपये किलो प्याज़ मदर डेयरी से खरीद रहे थे। लेकिन जैसे ही मदर डेयरी पर प्याज़ बिकना बंद हुआ। दिल्ली में प्याज़ के दामों में उछाल आ गया। अब एक बार फिर केंद्र सरकार की पहल से दिल्लीवासियों को राहत मिलेगी। हालांकि ये सुविधा देश के दूसरे राज्यों के लिए नहीं है।